CELEX: 32016R1964
Language: et
Date: 2016-11-09 00:00:00
Title: Komisjoni rakendusmäärus (EL) 2016/1964, 9. november 2016, dolomiit-magnesiidist valmistise lubamise kohta piimalehmade ja muude piima tootvate mäletsejaliste, võõrutatud põrsaste ja nuumsigade söödalisandina ning montmorilloniit-illiidist valmistise lubamise kohta kõikide loomaliikide söödalisandina (EMPs kohaldatav tekst )

10.11.2016   
            
            
               ET
            
            
               Euroopa Liidu Teataja
            
            
               L 303/7
            
         KOMISJONI RAKENDUSMÄÄRUS (EL) 2016/1964,
   9. november 2016,
   dolomiit-magnesiidist valmistise lubamise kohta piimalehmade ja muude piima tootvate mäletsejaliste, võõrutatud põrsaste ja nuumsigade söödalisandina ning montmorilloniit-illiidist valmistise lubamise kohta kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus dolomiit-magnesiidist valmistise ja montmorilloniit-illiidist valmistise lubamiseks. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Kõnealused taotlused käsitlevad dolomiit-magnesiidist valmistise lubamist piimalehmade ja muude piima tootvate mäletsejaliste, võõrutatud põrsaste ja nuumsigade söödalisandina ning montmorilloniit-illiidist valmistise lubamist kõikide loomaliikide söödalisandina ning kõnealuste valmististe klassifitseerimist söödalisandite kategooriasse „tehnoloogilised lisandid“.
            
         
               (4)
            
            
               Euroopa Toiduohutusamet (edaspidi „toiduohutusamet“) otsustas oma 1. detsembri 2015. aasta arvamuses, (2) et dolomiiit-magnesiidist valmistis ei avalda kahjulikku mõju loomatervisele, keskkonnale ja inimeste tervisele. Toiduohutuseamet on jõudnud ka järeldusele, et kõnealune söödalisand on tõhus paakumisvastane aine. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Piimalehmade ja kõigi muude piima tootvate mäletsejaliste füsioloogilise sarnasuse tõttu on asjakohane laiendada selle söödalisandi kasutamist muude piima tootvate mäletsejaliste suhtes.
            
         
               (6)
            
            
               Toiduohutusamet jõudis oma 30. oktoobri 2014. aasta ja 10. septembri 2015. aasta arvamustes (3) järeldusele, et montmorilloniit-illiidist valmistis ei avalda kahjulikku mõju loomade tervisele, keskkonnale ja inimeste tervisele. Ühtlasi on toiduohutusamet jõudnud järeldusele, et kõnealune söödalisand on tõhus paakumisvastane aine ja sideaine. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (7)
            
            
               Dolomiiit-magnesiidist valmistise ja montmorilloniit-illiidist valmistise hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuste valmististe kasutamiseks käesoleva määruse lisas esitatud viisil.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   I lisas kirjeldatud valmistist, mis kuulub söödalisandite kategooriasse „tehnoloogilised lisandid“ ja funktsionaalrühma „paakumisvastased ained“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   II lisas kirjeldatud valmistist, mis kuulub söödalisandite kategooriasse „tehnoloogilised lisandid“ ja funktsionaalrühma „paakumisvastased ained“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. november 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2016; 14(1): 4341.
   
      (3)  EFSA Journal 2014; 12(11): 3904; EFSA Journal 2015; 13(9): 4237.
   
      I LISA
      
                  Söödalisandi identifitseerimisnumber
               
               
                  Söödalisand
               
               
                  Keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg söödalisandit / kg täissöödas, mille niiskusesisaldus on 12 %
               
            
                  
                     Tehnoloogilised lisandid: paakumisvastased ained
                  
               
            
                  1g598
               
               
                  Dolomiit-magnesiit
               
               
                  
                     Söödalisandi koostis
                  
                  Looduslikust segust valmistis:
                  dolomiit ja magnesiit ≥ 40 % (milles karbonaatide miinimumsisaldus on 24 %).
                  
                     Toimeaine kirjeldus
                  
                  Dolomiit:
                  
                               
                           
                           
                              CASi number 16389-88-1
                           
                        
                               
                           
                           
                              (CaMg)(CO3)2
                              
                           
                        Magnesiit:
                  
                               
                           
                           
                              CASi number 546-93-0
                           
                        
                               
                           
                           
                              MgCO3
                              
                           
                        Talk (magneesiumi hüdraatunud silikaadid):
                  
                               
                           
                           
                              CASi number 14807-96-6
                           
                        
                               
                           
                           
                              Mg3Si4O10(OH)2
                              
                           
                        
                               
                           
                           
                              Talk ≥ 35 %
                           
                        Kloriit (alumiinium-magneesium):
                  
                               
                           
                           
                              CASi number 1318-59-8
                           
                        
                               
                           
                           
                              (Mg,Fe,Al)6(Si, Al)4O10(OH)8
                              
                           
                        
                               
                           
                           
                              Raud (struktuurne) 6 % (keskmine)
                           
                        
                               
                           
                           
                              Kloriit ≥ 16 %
                           
                        
                               
                           
                           
                              Kvartsi- ja asbestivaba
                           
                        
                     Analüüsimeetod
                      (1)
                  
                  Söödalisandi kirjeldus:
                  
                              —
                           
                           
                              röntgenkiirte difraktsioon (XRD) koos
                           
                        
                              —
                           
                           
                              Aatomabsorptsioonspektrofotomeetria (AAS).
                           
                        
               
                  Piimalehmad ja muud piima tootvad mäletsejalised
                  Võõrutatud põrsad
                  Nuumsead
               
               
                  —
               
               
                  5 000 
               
               
                  20 000 
               
               
                  
                              1.
                           
                           
                              Kasutamiseks kuni 35 kg kaaluvate võõrutatud põrsaste söötmisel.
                           
                        
                              2.
                           
                           
                              Söödalisandi ja eelsegude etiketil esitatakse järgmine teave: „Söödalisand dolomiit-magnesiit on suure (inert)rauasisaldusega“.
                           
                        
                              3.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                           
                        
               
                  30. november 2026
               
            
         (1)  Analüüsimeetodite üksikasjad on kättesaadavad söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports
   
   
      II LISA
      
                  Söödalisandi identifitseerimisnumber
               
               
                  Söödalisand
               
               
                  Keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg söödalisandit / kg täissöödas, mille niiskusesisaldus on 12 %
               
            
                  
                     Tehnoloogilised lisandid: sideained
                  
               
            
                  1g557
               
               
                  Montmorilloniit-illiit
               
               
                  
                     Söödalisandi koostis
                  
                  Segakihilisest savimineraalist montmorilloniit-illiidist valmistis füllosilikaadid ≥ 75 %.
                  
                     Toimeaine kirjeldus
                  
                  Füllosilikaadid ≥ 75 %:
                  
                               
                           
                           
                              ≥ 35 % montmorilloniit-illiit (porsuv)
                           
                        
                               
                           
                           
                              ≥ 30 % illiit/muskoviit
                           
                        
                               
                           
                           
                              ≤ 15 % kaoliinsavi (porsumatu)
                           
                        Kvarts ≤ 20 %
                  Raud (struktuurne) 3,6 % (keskmine)
                  Asbestivaba
                  
                     Analüüsimeetod
                      (1)
                  
                  Määramiseks söödalisandis:
                  
                              —
                           
                           
                              röntgenkiirte difraktsioon (XRD).
                           
                        
                              —
                           
                           
                              induktiivsidestatud plasma aatomiemissioonspektromeetria (ICP-AES).
                           
                        
               
                  Kõik loomaliigid
               
               
                  —
               
               
                  10 000 
               
               
                  20 000 
               
               
                  
                              1.
                           
                           
                              Juhendites tuleb märkida järgmist:
                              
                                          —
                                       
                                       
                                          „Tuleb vältida makroliididega samaaegset suukaudset kasutamist“;
                                       
                                    
                                          —
                                       
                                       
                                          „Lisaks tuleb kodulindude puhul vältida robenidiiniga samaaegset suukaudset kasutamist“.
                                       
                                    
                        
                              2.
                           
                           
                              Kodulindude puhul: samaaegne suukaudne kasutamine muude koktsidiostaatikumidega kui robenidiin on vastunäidustatud, kui montmorilloniit-illiidi tase täissöödas on üle 10 000  mg kg kohta.
                           
                        
                              3.
                           
                           
                              Söödalisandi ja eelsegude etiketil esitatakse järgmine teave: „Söödalisand montmorilloniit-illiit on suure (inert)rauasisaldusega“.
                           
                        
                              4.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                           
                        
                              5.
                           
                           
                              Eri allikatest pärit montmorilloniit-illiidi kogusisaldus täissöödas ei tohi ületada lubatud piirnormi 20 000  mg täissööda kg kohta.
                           
                        
               
                  30 november 2026
               
            
                  
                     Tehnoloogilised lisandid: Paakumisvastane aine
                  
               
            
                  1g557
               
               
                  Montmorilloniit-illiit
               
               
                  
                     Söödalisandi koostis
                  
                  Segakihilisest savimineraalist montmorilloniit-illiidist valmistis: füllosilikaadid ≥ 75 %.
                  
                     Toimeaine kirjeldus
                  
                  Füllosilikaadid ≥ 75 %:
                  
                               
                           
                           
                              ≥ 35 % montmorilloniit/illiit (porsuv)
                           
                        
                               
                           
                           
                              ≥ 30 % illiit/muskoviit
                           
                        
                               
                           
                           
                              ≤ 15 % kaoliinsavi (porsumatu)
                           
                        Kvarts ≤ 20 %
                  Raud (struktuurne) 3,6 % (keskmine)
                  Asbestivaba
                  
                     Analüüsimeetod
                      (1)
                  
                  Määramiseks söödalisandis:
                  
                              —
                           
                           
                              röntgenkiirte difraktsioon (XRD);
                           
                        
                              —
                           
                           
                              aatomiemissioonspektroskoopiline induktiivsidestatud plasma (ICP-AES) meetod.
                           
                        
               
                  Kõik loomaliigid
               
               
                  —
               
               
                  20 000 
               
               
                  20 000 
               
               
                  
                              1.
                           
                           
                              Kasutusjuhendites märgitakse:
                              
                                          —
                                       
                                       
                                          „Tuleb vältida makroliididega samaaegset suukaudset kasutamist“;
                                       
                                    
                                          —
                                       
                                       
                                          kodulindude puhul: „Tuleb vältida robenidiiniga samaaegset suukaudset kasutamist“.
                                       
                                    
                        
                              2.
                           
                           
                              Kodulindude puhul: samaaegne suukaudne kasutamine muude koktsidiostaatikumidega kui robenidiin on vastunäidustatud.
                           
                        
                              3.
                           
                           
                              Söödalisandi ja eelsegude etiketil esitatakse järgmine teave: „Söödalisand montmorilloniit-illiit on suure (inert)rauasisaldusega“.
                           
                        
                              4.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                           
                        
                              5.
                           
                           
                              Eri allikatest pärit montmorilloniit-illiidi kogusisaldus täissöödas ei tohi ületada lubatud piirnormi 20 000  mg täissööda kg kohta.
                           
                        
               
                  30 november 2026
               
            
         (1)  Analüüsimeetodite üksikasjad on kättesaadavad söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports